钦定古今图书集成/明伦汇编/闺媛典/第320卷 > 皇清五十三 > 顾元镜侧室杨氏
## 钦定古今图书集成/明伦汇编/闺媛典/第320卷 > 皇清五十三 > 顾元镜侧室杨氏

按《石门县志》：“杨氏，方伯顾元镜侧室。性敏而孝，元镜嫡妻先亡，杨操家主内助，深有力焉。凡元镜历官所行赈饥、谳狱、御寇诸事，皆杨翊赞以遂其善。镜没于粤，氏年二十有七，携幼子鸿雯奔丧，间关七千馀里，扶榇归葬，训鸿雯髫年食饩于庠，苦节三十馀载而卒。”